proxectonos/corpus_dominio_legal_administrativo_tmp huggingface dataset:
RESOLUCIÓN do 14 de novembro de 2025, da Dirección Xeral de Mobilidade, pola que se amplía o prazo de vixencia da tarifa específica +65 no transporte público interurbano de competencia da Xunta de Galicia, para o ano 2026.
Consellería de Presidencia, Xustiza e Deportes — III. Outras disposicións — 26/11/2025

A Orde da Consellería de Infraestruturas e Mobilidade, do 13 de decembro de 2023 (DOG núm. 242, do 22 de decembro), regulou a tarifa específica +65, aplicable nos servizos públicos de transporte interurbano de uso xeral de competencia da Xunta de Galicia.
A aplicación desta tarifa permitiu que as persoas usuarias maiores de 65 anos poidan efectuar ata 60 viaxes mensuais en servizos públicos colectivos de transporte sen que lles supoñan custo económico, facilitando así que este significativo grupo de poboación manteña unha vida activa e poida acceder con maior facilidade a múltiples servizos e actividades.
Dada a aceptación e as vantaxes que para as persoas usuarias de máis de 65 anos representa esta tarifa +65, considerouse conveniente o seu mantemento máis alá da data inicialmente establecida, polo que ampliou o seu prazo de vixencia no exercicio 2025 a través da Resolución do 19 de novembro de 2024, da Dirección Xeral de Mobilidade, pola que se amplía o prazo de vixencia da tarifa específica +65 no transporte público interurbano de competencia da Xunta de Galicia, para o ano 2025 (DOG núm. 232, do 2 de decembro).
E, á vista das viaxes efectuadas polas persoas usuarias ao abeiro desta tarifa, e a súa tendencia incremental ao longo do período temporal en que xa estivo funcionando, considérase xustificada a súa continuidade máis alá do tempo inicialmente establecido, razón pola que procede a prórroga do prazo da súa vixencia para o ano 2026.
De acordo co que establece a Orde da Consellería de Economía e Facenda, do 11 de febreiro de 1998, pola que se regula a tramitación anticipada de expedientes de gasto, modificada polas ordes do 27 de novembro de 2000 e do 25 de outubro de 2001, esta resolución tramítase como expediente anticipado de gasto, polo que o gasto que se proxecta queda condicionado á existencia de crédito adecuado e suficiente nos orzamentos xerais da Comunidade Autónoma de Galicia para o ano 2026.
De conformidade co exposto, considérase conveniente realizar a ampliación da tarifa +65 para o ano 2026, polo que, cumpridos os trámites administrativos e contables oportunos,
Ampliar o prazo de vixencia da tarifa +65 desde o 1 de xaneiro ata o 31 de decembro de 2026.
Santiago de Compostela, 14 de novembro de 2025
RESOLUCIÓN do 17 de novembro de 2025 pola que se dá publicidade da relación das persoas beneficiarias, así como das persoas non beneficiarias, dos premios concedidos ao abeiro da Resolución do 28 de maio de 2025 pola que se aproban as bases reguladoras para a concesión, en réxime de concorrencia competitiva, dos premios Axentes TIC da Rede CeMIT, e se procede á súa convocatoria para o ano 2025 (procedemento administrativo AP401A).
Axencia para a Modernización Tecnolóxica de Galicia — III. Outras disposicións — 19/11/2025

O 19 de xuño de 2025 publicouse no
Diario Oficial de Galicia
a Resolución da Dirección da Axencia para a Modernización Tecnolóxica de Galicia, do 28 de maio de 2025, pola que se aproban as bases reguladoras para a concesión, en réxime de concorrencia competitiva, dos premios Axentes TIC da Rede CeMIT, e se procede á súa convocatoria para o ano 2025 (procedemento administrativo AP401A). Así mesmo, o 19 de xuño de 2025 publicouse no
Diario Oficial de Galicia
o extracto da dita convocatoria, co identificador 840385 da Base de datos nacional de subvencións, de conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións.
Ao abeiro da dita convocatoria, con data do 14 de novembro de 2025, a Dirección da Axencia para a Modernización Tecnolóxica de Galicia ditou a resolución da concesión e a non concesión dos II Premios Axentes TIC da Rede CeMIT, con indicación de que se lles notificase ás persoas interesadas.
Segundo o establecido nos artigos 17 das bases reguladoras aprobadas pola Resolución do 28 de maio de 2025 e 20.8.b) da Lei 38/2003, do 17 de novembro, xeral de subvencións, a relación das persoas beneficiarias e o seu importe, así como a relación das persoas non beneficiarias, será publicada no
Diario Oficial de Galicia
. Así mesmo, os referidos premios serán tamén remitidos á Base de datos nacional de subvencións.
En consecuencia, resolvo que se proceda á publicación da relación de expedientes que resultaron beneficiarios, así como os non beneficiarios, dos II Premios Axentes TIC da Rede CeMIT, que se incorpora como anexo a esta resolución, e que se remita a información da concesión á Base de datos nacional de subvencións.
Santiago de Compostela, 17 de novembro de 2025
a) Norma reguladora da convocatoria: Resolución do 28 de maio de 2025 pola que se aproban as bases reguladoras para a concesión, en réxime de concorrencia competitiva, dos premios Axentes TIC da Rede CeMIT, e se procede á súa convocatoria para o ano 2025 (procedemento administrativo AP401A, DOG nº 116, do 19 de xuño de 2025).
b) Programa: 571A.
c) Crédito orzamentario: 10.A1.571A.480.0.
d) Finalidade: recoñecer o compromiso e o labor dos axentes TIC e responsables de aula, xa que fan posible unha Rede CeMIT máis eficiente e moderna que asegura que a cidadanía conte coas capacidades dixitais para poder participar de forma máis efectiva no novo contexto dixital.
e) Relación de persoas beneficiarias e cantidades concedidas ao abeiro dos II Premios Axentes TIC da Rede CeMIT 2025, así como relación de persoas non beneficiarias:
EXTRACTO da Resolución do 6 de novembro de 2025 pola que se establecen as bases reguladoras de subvencións, en réxime de concorrencia competitiva, a salas de artes escénicas de titularidade privada e se convocan para ano 2026 (código de procedemento CT402D).
Axencia Galega das Industrias Culturais — III. Outras disposicións — 19/11/2025

BDNS (Identif.): 868432.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/868432
Primeiro.
Persoas beneficiarias
Poden obter a condición de persoas beneficiarias das subvencións as persoas físicas (autónomas) e persoas xurídicas privadas xestoras de salas de artes escénicas, con domicilio ou sucursal en Galicia ou nun territorio membro da Unión Europea ou asociado ao Espazo Económico Europeo, sempre que se dean as seguintes circunstancias:
a) A persoa solicitante deberá estar en posesión da correspondente licenza de apertura da sala para poder desenvolver a axuda que solicita.
b) A sala deberá ter unha capacidade igual ou inferior a 150 localidades.
c) A persoa solicitante deberá acreditar que a sala para a cal solicita a axuda realizou un mínimo de 50 representacións no ano 2025.
Segundo.
Finalidade
Estas axudas teñen por finalidade impulsar e apoiar as salas privadas de exhibición non só na súa programación habitual, senón tamén como espazos de encontro de intercambios de experiencias entre os profesionais que conforman o sector escénico galego e proceder á súa convocatoria no ano 2026.
Terceiro.
Bases reguladoras
Resolución do 6 de novembro de 2025 pola que se establecen as bases reguladoras de subvencións, en réxime de concorrencia competitiva, a salas de artes escénicas de titularidade privada e se convocan para ano 2026 (código de procedemento CT402D).
Cuarto.
Importe
O crédito asignado ao financiamento da subvención será de 430.000 euros, con cargo á aplicación orzamentaria 13.A1.432B.770 dos orzamentos xerais da Axencia Galega das Industrias Culturais, no código do proxecto 2015 00003, coa seguinte distribución orzamentaria, 215.000 no ano 2026 e 215.000 no ano 2027.
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no
Diario Oficial de Galicia
.
Santiago de Compostela, 6 de novembro de 2025
RESOLUCIÓN do 6 de novembro de 2025 pola que se dá publicidade ás axudas concedidas e ás solicitudes non admitidas a trámite ao abeiro da Resolución do 14 de agosto de 2025 pola que se establecen as bases reguladoras e se convocan para o ano 2025, en réxime de concorrencia competitiva, as axudas para a organización de actividades formativas non regradas e actividades de divulgación que impulsen o coñecemento e a competitividade da industria forestal-madeira de Galicia (código de procedemento IN501A).
Axencia Galega da Industria Forestal — III. Outras disposicións — 18/11/2025

Na Lei de orzamentos xerais da Comunidade Autónoma de Galicia para o ano 2025 está consignado crédito por importe de 200.000,00 € para a indicada anualidade e de 300.000,00 € para o ano 2026, con cargo ás aplicacións orzamentarias 09.A4.741A.481.0 e 09.A4.741A.444.0, código de proxecto 2018 00005.
De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, a Axencia Galega da Industria Forestal
Dar publicidade ás axudas concedidas e ás solicitudes non admitidas a trámite ao abeiro da Resolución do 14 de agosto de 2025 pola que se establecen as bases reguladoras e se convocan para o ano 2025, en réxime de concorrencia competitiva, as axudas para a organización de actividades formativas non regradas e actividades de divulgación que impulsen o coñecemento e a competitividade da industria forestal-madeira de Galicia (código de procedemento IN501A), que figuran nos anexos I e II.
Santiago de Compostela, 6 de novembro de 2025
RESOLUCIÓN do 6 de novembro de 2025, da Dirección Xeral de Traballo Autónomo e Economía Social, pola que se lles dá publicidade ás axudas concedidas ao abeiro da Orde do 26 de decembro de 2024 pola que se establecen as bases reguladoras para a concesión, en réxime de concorrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2025 e 2026 (código de procedemento TR811A).
Consellería de Emprego, Comercio e Emigración — III. Outras disposicións — 19/11/2025

En cumprimento do disposto no artigo 4.1 da Orde do 26 de decembro de 2024 pola que se establecen as bases reguladoras para a concesión, en réxime de concorrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2025 e 2026 (DOG núm. 26, do 7 de febreiro de 2025), resolvo que se proceda á publicación das subvencións concedidas que se indican no anexo, cun importe total de 689.509,38 euros, con cargo ás aplicacións orzamentarias 14.04.324C.444.0, 14.04.324C.445.0, 14.04.324C.460.0 e 14.04.324C.481.1 dos orzamentos xerais da Comunidade Autónoma de Galicia para os exercicios 2025 e 2026.
Santiago de Compostela, 6 de novembro de 2025
Aplicación 14.04.324C.444.0.
Aplicación 14.04.324C.445.0.
Aplicación 14.04.324C.460.0.
Aplicación 14.04.324C.481.1.
CORRECCIÓN DE ERROS. Extracto da Resolución do 3 de novembro de 2025 pola que se regula o procedemento de concesión de subvencións directas destinadas a compensar os prexuízos económicos producidos pola enfermidade hemorráxica epizoótica en Galicia (código de procedemento MR558A).
Consellería do Medio Rural — III. Outras disposicións — 14/11/2025

Advertido un erro na citada resolución, publicada no
Diario Oficial de Galicia
número 218, do martes 11 de novembro de 2025, cómpre facer a seguinte corrección:
Na páxina 58231, na data da sinatura, onde di: «Santiago de Compostela, 3 de novembro de 2015», debe dicir: «Santiago de Compostela, 3 de novembro de 2025».
RESOLUCIÓN do 7 de novembro de 2025 pola que se lles dá publicidade aos convenios subscritos no primeiro e segundo cuadrimestre do exercicio 2025.
Instituto Galego de Promoción Económica — III. Outras disposicións — 17/11/2025

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade deberá publicar no
Diario Oficial de Galicia
unha relación dos convenios subscritos referidos ao cuadrimestre anterior.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Promoción Económica no primeiro e segundo cuadrimestre do exercicio 2025, a cal se anexa a esta resolución.
Santiago de Compostela, 7 de novembro de 2025
ORDE do 6 de novembro de 2025 pola que se fixa o prezo privado para a venda ao público dunha publicación.
Consellería de Cultura, Lingua e Xuventude — III. Outras disposicións — 14/11/2025

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes esfectos, a consellería correspondente remitirá á de Economía e Facenda o proxecto normativo, xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia»
.
Na súa virtude, vista a proposta formulada pola Consellería de Cultura, Lingua e Xuventude e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Consellería de Cultura, Lingua e Xuventude que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 6 de novembro de 2025
– Guía del Museo de Belas Artes da Coruña.
30,00 €.
CORRECCIÓN DE ERROS. Orde do 24 de outubro de 2025 pola que se procede á convocatoria para a concesión do Selo de grao de excelencia a titulacións universitarias de grao, impartidas polas universidades do Sistema universitario de Galicia no curso académico 2024/25.
Consellería de Educación, Ciencia, Universidades e Formación Profesional — III. Outras disposicións — 14/11/2025

Advertidos erros na citada orde, publicada no
Diario Oficial de Galicia
núm. 213, do 4 de novembro de 2025, cómpre facer as seguintes correccións:
Na páxina 57003, no punto 2 do artigo 4, onde di: «O prazo de presentación de propostas será de dous meses contado a partir do día seguinte ao de publicación desta orde no
Diario Oficial de Galicia
», debe dicir: «O prazo de presentación de propostas será de tres meses contado a partir do día seguinte ao da publicación desta orde no
Diario Oficial de Galicia
».
Nas páxinas 57009 e 57010, no punto 2 do artigo 11, onde di: «O prazo máximo para resolver as propostas presentadas en relación coas accións especificadas nesta orde será de catro meses, contados a partir do día seguinte ao remate do prazo de presentación de propostas establecido nesta convocatoria», debe dicir: «O prazo máximo para resolver as propostas presentadas en relación coas accións especificadas nesta orde será de tres meses, contados a partir do día seguinte ao remate do prazo de presentación de propostas establecido nesta convocatoria».
RESOLUCIÓN do 5 de novembro de 2025 pola que se dá publicidade das axudas concedidas ao abeiro da Orde do 19 de xuño de 2025 pola que se establecen as bases reguladoras para a concesión de axudas, en réxime de concorrencia competitiva, a proxectos de cooperación interterritoriais e transnacionais dos grupos de acción local do sector pesqueiro (GALP) ao abeiro das estratexias de desenvolvemento local participativo (EDLP), no marco do Fondo Europeo Marítimo, de Pesca e de Acuicultura (FEMPA) 2021-2027, e se convocan as correspondentes ao ano 2025 (código de procedemento PE155B) (Diario Oficial de Galicia número 126, do 3 de xullo de 2025).
Consellería do Mar — III. Outras disposicións — 12/11/2025

En cumprimento do disposto no artigo 33 da orde de bases reguladoras e nos artigos 15.1 da Lei 9/2007, do 13 de xuño, de subvencións de Galicia, e 45 da Lei 39/2015, do 1 de outubro, do procedemento administrativo común das administracións públicas,
Ordenar a publicación no
Diario Oficial de Galicia
das axudas concedidas e recollidas no anexo, na convocatoria de 2025, dentro do programa 723C Desenvolvemento sustentable das zonas de Pesca e con cargo á aplicación orzamentaria 16.03.723C.780.0 para o financiamento de proxectos ao abeiro das estratexias de desenvolvemento local participativo (EDLP), aprobadas pola Consellería do Mar aos grupos de acción local do sector pesqueiro (GALP), cofinanciadas nun 70 % polo Fondo Europeo Marítimo, de Pesca e de Acuicultura.
Santiago de Compostela, 5 de novembro de 2025
EXTRACTO da Orde do 6 de novembro de 2025 pola que se amplía a dotación orzamentaria para a concesión das axudas convocadas pola Orde do 26 de decembro de 2024 pola que se establecen as bases reguladoras das axudas para o fomento da contratación dos seguros agrarios na Comunidade Autónoma de Galicia e se convocan para o ano 2025 (código de procedemento MR443A).
Consellería do Medio Rural — III. Outras disposicións — 12/11/2025

BDNS (Identif.): 808706.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de datos nacional de subvencións:
https://www.infosubvenciones.es/bdnstrans/GE/es/convocatoria/808706
Primeiro.
Ampliación da dotación orzamentaria
Amplíase a dotación orzamentaria determinada na Orde do 26 de decembro de 2024 pola que se establecen as bases reguladoras das axudas para o fomento da contratación dos seguros agrarios na Comunidade Autónoma de Galicia e se convocan para o ano 2025 (código de procedemento MR443A), na aplicación orzamentaria 2025 15 04 712B 7720 (proxecto 2009.00695) por importe de 1.000.000 euros na anualidade 2025.
Unha vez efectuada esta ampliación, a dotación orzamentaria total é de 10.500.000 euros.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 6 de novembro de 2025
RESOLUCIÓN do 3 de novembro de 2025 pola que se dá publicidade ás bolsas concedidas ao abeiro da Resolución do 27 de decembro de 2024 (modificada pola Resolución do 16 de xullo de 2025) pola que se establecen as bases reguladoras para a concesión, en réxime de concorrencia competitiva, de bolsas para persoas galegas residentes no exterior para a realización de estudos no Centro Superior de Hostalaría de Galicia e se procede á súa convocatoria para o curso 2025/26 (código de procedemento TU200D).
Axencia de Turismo de Galicia — III. Outras disposicións — 12/11/2025

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 18.1 das bases reguladoras da convocatoria,
Publicar no
Diario Oficial de Galicia
, na páxina web da Axencia Turismo de Galicia e no portal web do Centro Superior de Hostalaría de Galicia o resultado do proceso de concesión das bolsas e das axudas de viaxe para persoas galegas residentes no exterior para a realización de estudos no Centro Superior de Hostalaría de Galicia no curso 2025/26, para o grao en Xestión de Empresas Hostaleiras (código de procedemento TU200D), que figuran no anexo desta resolución.
Santiago de Compostela, 3 de novembro de 2025
RESOLUCIÓN do 31 de outubro de 2025, da Dirección Xeral de Comercio e Consumo, pola que se publican as subvencións concedidas ao abeiro da Orde do 30 de maio de 2025 pola que se establecen as bases reguladoras para a concesión, en réxime de concorrencia competitiva, das subvencións para a promoción da artesanía galega e o fomento da súa comercialización e se convocan para o ano 2025 (código de procedemento IN201G).
Consellería de Emprego, Comercio e Emigración — III. Outras disposicións — 10/11/2025

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 27 das bases reguladoras da orde, procédese á publicación das subvencións concedidas por resolución do conselleiro de Emprego, Comercio e Emigración.
Normativa reguladora: Orde do 30 de maio de 2025 pola que se establecen as bases reguladoras para a concesión, en réxime de concorrencia competitiva, das subvencións para a promoción da artesanía galega e o fomento da súa comercialización e se convocan para o ano 2025 (código de procedemento IN201G).
Orde do 29 de setembro de 2025 pola que se amplía a dotación orzamentaria das subvencións convocadas ao abeiro da Orde do 30 de maio de 2025 pola que se establecen as bases reguladoras para a concesión, en réxime de concorrencia competitiva, das subvencións para a promoción da artesanía galega e o fomento da súa comercialización e se convocan para o ano 2025 (código de procedemento IN201G).
Crédito orzamentario: 273.230,00 €.
Aplicacións orzamentarias: 14.06.751A.770.3 - 14.06.751A.761.5 - 14.06.751A.781.4.
Santiago de Compostela, 31 de outubro de 2025
RESOLUCIÓN do 30 de outubro de 2025, da Dirección Xeral de Patrimonio Natural, pola que se fai pública a inclusión dunha árbore no Catálogo galego de árbores senlleiras.
Consellería de Medio Ambiente e Cambio Climático — III. Outras disposicións — 10/11/2025

En cumprimento do disposto no artigo 4 do Decreto 67/2007, do 22 de marzo, polo que se regula o Catálogo galego de árbores senlleiras,
Primeiro. Facer pública a inclusión da seguinte árbore no Catálogo galego de árbores senlleiras, mediante a seguinte resolución:
Resolución do 21 de outubro de 2025, da Dirección Xeral de Patrimonio Natural:
Data da solicitude: 16.6.2025.
Código: 177A.
Nome da formación: Carballo de Padroso.
Especie: Quercus robur L.
Localidade: Padroso.
Concello: Xunqueira de Ambía.
Provincia: Ourense.
Coordenadas x/y (UTM ETRS89 fuso 29): 606.906/4.670.897.
Motivo da catalogación: significación cultural.
Santiago de Compostela, 30 de outubro de 2025
RESOLUCIÓN do 30 de outubro de 2025 pola que se nomean os membros da Comisión Interuniversitaria de Galicia e se fan públicos os parámetros de ponderación de materias da proba de acceso ás ensinanzas universitarias oficiais de grao do Sistema universitario de Galicia no curso 2026/27, aprobados nos respectivos consellos de goberno das universidades públicas de Galicia.
Consellería de Educación, Ciencia, Universidades e Formación Profesional — III. Outras disposicións — 10/11/2025

En Galicia a Comisión Interuniversitaria de Galicia (CiUG) é o órgano interuniversitario que ten a delegación de competencias propias das universidades do Sistema universitario de Galicia en materia de acceso á universidade.
A consellería competente en materia de educación nomeará os membros da CiUG, en virtude do disposto no convenio asinado, o 12 de marzo de 2001, polos reitores das universidades do Sistema universitario de Galicia (SUG) en presenza do conselleiro de Educación e Ordenación Universitaria, e na Orde do 24 de marzo de 2011.
Por outra banda, o Real decreto 534/2024, do 11 de xuño, polo que se regulan os requisitos de acceso ás ensinanzas universitarias oficiais de grao, as características básicas da proba de acceso e a normativa básica dos procedementos de admisión, determina no artigo 25, entre outros, que as universidades públicas farán públicos os criterios de valoración e a súa ponderación.
As universidades públicas do SUG, tendo en conta o dito anteriormente, aprobaron nos seus respectivos consellos de goberno os parámetros de ponderación de materias para o acceso ás ensinanzas universitarias oficiais de grao do SUG no curso 2026/27, a Universidade da Coruña no Consello de Goberno do 7 de novembro de 2024, a Universidade de Santiago de Compostela no Consello de Goberno do 27 de decembro de 2024, e a Universidade de Vigo no Consello de Goberno do 26 de maio de 2025.
De conformidade co exposto,
Artigo 1.
Nomeamento dos membros da Comisión Interuniversitaria de Galicia
Noméanse membros da Comisión Interuniversitaria de Galicia (CiUG) para o curso 2025/26:
Presidente:
Iván Carlos Area Carracedo (delegado do reitor da Universidade de Vigo).
Vicepresidentas:
Elisa Barreiro González (delegada do reitor da Universidade da Coruña).
María Teresa Flores Arias (delegada do reitor da Universidade de Santiago de Compostela).
Vogais en representación da Consellería de Educación, Ciencia, Universidades e Formación Profesional:
Manuel Enrique Prado Cueva
Manuel Calaza Cabanas
Sonia Torres Cancela
Artigo 2.
Publicidade dos parámetros de ponderación
Fanse públicos, no anexo desta resolución, os parámetros de ponderación de materias da proba de acceso ás ensinanzas universitarias oficiais de grao do Sistema universitario de Galicia para o curso 2026/27, aprobados polas universidades públicas do SUG.
Disposición derradeira.
Entrada en vigor
Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 30 de outubro de 2025
CORRECCIÓN DE ERROS. Resolución do 29 de outubro de 2025, da Dirección Xeral de Simplificación Administrativa e do Patrimonio, pola que se ordena a publicación da modificación dos estatutos da sociedade mercantil pública autonómica Sociedade de Vivenda Pública de Galicia, S.A.
Consellería de Facenda e Administración Pública — III. Outras disposicións — 07/11/2025

Advertida a omisión do anexo na páxina 57393 da referida disposición, publicada no
Diario Oficial de Galicia
número 215, do xoves 6 de novembro de 2025, cómpre proceder á súa publicación.
Artigo 6.
Capital social
O capital social é de cento oito millóns corenta e seis mil douscentos nove euros con oito céntimos (108.046.209,08 €), totalmente subscrito e desembolsado.
A participación directa ou indirecta na sociedade da Administración xeral da Xunta de Galicia e das demais entidades instrumentais reguladas na Lei 16/2010, do 17 de decembro, deberá ser, en todo momento, maioritaria. En todo caso, a totalidade do capital da sociedade será de titularidade pública.
Artigo 7.
Accións
1. O capital social estará representado por cento setenta e seis mil sesenta e nove (176.069) accións nominativas, de 613,658333 € de valor nominal cada unha delas.
2. As accións estenderanse en libros talonarios, estarán numeradas correlativamente e todas se anotarán nun rexistro especial da Sociedade, no cal se farán constar, igualmente, as sucesivas transmisións e a constitución de dereitos reais sobre aquelas. A inscrición neste rexistro é condición necesaria para acreditar a condición de socio ou a titularidade das accións.
3. Os títulos das accións contarán cos requisitos que determina o artigo 114 da LSC e levarán as sinaturas dos membros do Consello de Administración, que poderán figurar timbradas.
4. Analogamente, coa sinatura, timbrada ou non, de dous conselleiros ou conselleiras, poderán estenderse extractos de inscrición ou xustificantes da titularidade das accións, mesmo mediante un só documento para cada accionista.
EXTRACTO da Orde do 5 de novembro de 2025 pola que se establecen as bases reguladoras para a concesión, en réxime de concorrencia non competitiva, de subvencións destinadas á destilación voluntaria de viño en época de crise e se procede á súa convocatoria para o ano 2025 (código de procedemento MR446B).
Consellería do Medio Rural — III. Outras disposicións — 07/11/2025

BDNS (Identif.): 866223.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de datos nacional de subvencións:
https://www.infosubvenciones.es/bdnstrans/GE/es/convocatoria/866223
Primeiro.
Persoas beneficiarias
A axuda indicada no artigo 3 da Orde só se concederá a aquelas persoas solicitantes que cumpran os requisitos de:
a) Ser elaboradoras de viño tinto amparado nas DO Ribeiro e DO Monterrei.
b) Que asuman as obrigas establecidas nos artigos 4 e 5 desta orde.
c) Que compren ou comprasen uva amparada polas DO Ribeiro e DO Monterrei a persoas viticultoras na campaña vitivinícola 2025/2026 e;
d) Cumpran, ademais, algún destes requisitos:
1º. Ter comprado uva de variedade tinta amparada polas DO Ribeiro e DO Monterrei na campaña vitícola 2024/2025 a persoas viticultoras.
2º. Ter utilizado uvas de variedade tinta amparada polas DO Ribeiro e DO Monterrei dos seus propios viñedos na campaña vitícola 2024/2025, actuando como persoas viticultoras.
Segundo.
Obxecto
Esta orde ten por obxecto establecer as bases reguladoras e convocar no ano 2025, na Comunidade Autónoma de Galicia, as axudas para a destilación voluntaria de viño amparado polas DO Ribeiro e DO Monterrei.
Terceiro.
Bases reguladoras e convocatoria
Orde do 5 de novembro de 2025 pola que se establecen as bases reguladoras para a concesión, en réxime de concorrencia non competitiva, de subvencións destinadas á destilación voluntaria de viño en época de crise e se procede á súa convocatoria para o ano 2025 (código de procedemento MR446B).
Cuarto.
Contía
1. As subvencións outórganse con cargo á aplicación orzamentaria 15.80.713F.779.0 proxecto contable 2024 00001 dos orzamentos xerais da Comunidade Autónoma de Galicia para 2025.
2. As axudas reguladas financiaranse con fondos propios da Comunidade Autónoma de Galicia.
3. A axuda financeira para a destilación voluntaria de crise será de 66,00 €/hl de viño tinto destilado para a DO Ribeiro e 96,5 €/hl de viño tinto destilado para a DO Monterrei.
4. Importe máximo destinado ao pagamento das axudas ascenderá a seiscentos sesenta e tres mil cincocentos oitenta e nove euros con corenta e sete céntimos (663.589,47 €) que poderá incrementarse cando concorran as causas establecidas no punto 5 do artigo 2 da orde.
Quinto.
Prazo de presentación da solicitude
O prazo de presentación da solicitude será dun mes e iniciarase desde o día seguinte ao da publicación da orde no
Diario Oficial de Galicia
.
Santiago de Compostela, 5 de novembro de 2025
DECRETO 102/2025, do 27 de outubro, polo que se declara de utilidade pública a reestruturación parcelaria da zona de Retizós (Baleira-Lugo).
Consellería do Medio Rural — III. Outras disposicións — 11/11/2025

A dispersión parcelaria e minifundio agrario que presentan os terreos da parroquia de Retizós, no concello de Baleira, posta de manifesto polas persoas propietarias e agricultoras da zona, mediante solicitude dirixida á consellería competente en materia de agricultura, motivou a elaboración dun estudo previo de iniciación, unha vez superado o proceso de avaliación a que se refire o artigo 7 da Lei 4/2015, do 17 de xuño, e que acadou un resultado positivo, polo que se deduce a conveniencia de levar a cabo a reestruturación parcelaria por razóns de utilidade pública.
Na súa virtude, por proposta da conselleira do Medio Rural, formulada conforme o establecido na Lei 4/2015, do 17 de xuño, de mellora da estrutura territorial agraria de Galicia, e logo de deliberación do Consello da Xunta na súa reunión do día vinte e sete de outubro de dous mil vinte e cinco,
Artigo 1
Declarar de utilidade pública a reestruturación parcelaria da zona de Retizós (Baleira-Lugo).
Artigo 2
O perímetro da zona será, en principio, o correspondente aos terreos da parroquia de Retizós. O referido perímetro quedará, en definitiva, modificado polas rectificacións, inclusións e exclusións que se acorden ao abeiro dos artigos 23 e 24 da Lei 4/2015, do 17 de xuño, de mellora da estrutura territorial agraria de Galicia.
Este decreto será de aplicación á totalidade dos terreos incluídos dentro do perímetro de reestruturación, independentemente da súa capacidade e situación produtiva, e calquera que sexa a súa clasificación urbanística, agás os clasificados como urbanos e urbanizables.
Artigo 3
Declarar a zona de reestruturación parcelaria como zona de actuación agraria prioritaria.
Artigo 4
Conforme o establecido polo artigo 11 da Lei de mellora da estrutura territorial agraria de Galicia, a partir da entrada en vigor deste decreto, a reestruturación parcelaria será obrigatoria para todas as persoas propietarias e titulares de dereitos e situacións xurídicas sobre terreos comprendidos dentro do perímetro de reestruturación, así como para os operadores públicos e privados de redes de subministración, infraestruturas e aproveitamentos.
Calquera actuación que leven a cabo outros órganos de calquera outra Administración pública deberá adaptar as súas actuacións, agás declaración de prevalencia, á fase do proceso de reestruturación que se estea levando a cabo.
Artigo 5
Á zona seranlle de aplicación os beneficios económicos programados ou asumidos pola Xunta de Galicia, para mellorar ou modernizar as explotacións agrarias.
Disposición derradeira primeira
Facúltase a persoa titular da Consellería do Medio Rural para ditar as disposicións complementarias que requira a execución deste decreto.
Disposición derradeira segunda
Esta disposición entrará en vigor o día seguinte ao da súa publicación no
Diario Oficial de Galicia
.
Santiago de Compostela, vinte e sete de outubro de dous mil vinte e cinco
RESOLUCIÓN do 30 de outubro de 2025, da Secretaría Xeral de Medios, pola que se publican as axudas concedidas a empresas que realicen publicacións periódicas escritas integramente en galego.
Presidencia da Xunta de Galicia — III. Outras disposicións — 11/11/2025

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 23 da Resolución do 20 de decembro de 2024, da Secretaría Xeral de Medios, pola que se aproban as bases reguladoras para a concesión de axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego e se convocan para o ano 2025 (DOG núm. 4, do 8 de xaneiro), procédese á publicación no anexo das empresas beneficiarias.
Estas axudas fináncianse con cargo ás aplicacións orzamentarias 04.03.151A.470.0 e 04.03.461A.470.0 dos orzamentos xerais da Comunidade Autónoma de Galicia para o ano 2025.
Santiago de Compostela, 30 de outubro de 2025
EXTRACTO da Resolución do 7 de novembro de 2025 pola que se acorda a ampliación do prazo para a presentación de solicitudes no procedemento regulado pola Resolución do 1 de agosto de 2025 pola que se establecen as bases reguladoras para a concesión, en réxime de concorrencia non competitiva, das subvencións a establecementos turísticos para actuacións de embelecemento do litoral galego, no marco do Plan de recuperación, transformación e resiliencia, financiado pola Unión Europea, NextGenerationEU, e se procede á súa convocatoria con carácter plurianual (2025-2026) (código de procedemento TU503F).
Axencia de Turismo de Galicia — III. Outras disposicións — 11/11/2025

BDNS (Identif.): 854037.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/854037
Único.
Modificación do prazo de presentación de solicitudes
Modifícase o prazo de presentación de solicitudes ata as 20.00 horas do día 12 de decembro de 2025, polo que resulta ampliado o prazo regulado no artigo 10.2 das bases reguladoras da citada resolución.
Santiago de Compostela, 7 de novembro de 2025
ORDE do 6 de novembro de 2025 pola que se amplía a dotación orzamentaria para a concesión das axudas convocadas pola Orde do 26 de decembro de 2024 pola que se establecen as bases reguladoras das axudas para o fomento da contratación dos seguros agrarios na Comunidade Autónoma de Galicia e se convocan para o ano 2025 (código de procedemento MR443A).
Consellería do Medio Rural — III. Outras disposicións — 12/11/2025

A Orde do 26 de decembro de 2024 pola que se establecen as bases reguladoras das axudas para o fomento da contratación dos seguros agrarios na Comunidade Autónoma de Galicia e se convocan para o ano 2025 (código de procedemento MR443A). (DOG núm. 9, mércores 15 de xaneiro de 2025), establece no seu artigo 9 o crédito orzamentario para financiar as axudas a contratación dos seguros agrarios no ano 2025.
Así mesmo, no seu artigo 9 indícase que poderá incrementarse a dotación orzamentaria que poderá verse incrementado con outros remanentes orzamentarios e sen prexuízo de ulteriores variacións producidas como consecuencia de modificacións orzamentarias.
Coa finalidade de realizar unha xestión e aplicación eficiente, eficaz e correcta, ao tratarse de axudas directas ao seguro agrario todos os interesados que estean incluídos na base de datos CIAS como «subvencionables» na data de entrada en vigor do seguro agrario terán dereito a percibir as subvencións ao seguro agrario que lles correspondan.
En consecuencia, de conformidade co previsto no artigo 30.1.3 do Estatuto de autonomía de Galicia, e en uso das facultades que me confire a Lei 9/2007, do 13 de xuño, de subvencións de Galicia, e en uso das competencias que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo 1.
Ampliación da dotación orzamentaria
Amplíase a dotación orzamentaria determinada na Orde do 26 de decembro de 2024 pola que se establecen as bases reguladoras das axudas para o fomento da contratación dos seguros agrarios na Comunidade Autónoma de Galicia e se convocan para o ano 2025 (código de procedemento MR443A), na aplicación orzamentaria 2025 15 04 712B 7720 (proxecto 2009.00695 por importe de 1.000.000 euros na anualidade 2025.
Unha vez efectuada esta ampliación, a dotación orzamentaria total é de 10.500.000 euros.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 6 de novembro 2025
ORDE do 5 de novembro de 2025 pola que se modifica a composición do Consello Social da Universidade da Coruña.
Consellería de Educación, Ciencia, Universidades e Formación Profesional — II. Autoridades e persoal — 13/11/2025

Mediante a Resolución do 14 de xuño de 2021 fíxose pública a composición dos consellos sociais das universidades do Sistema universitario de Galicia.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e unha persoas membros.
O artigo 77.3 da citada Lei 6/2013 establece que a representación dos intereses sociais no Consello Social lles corresponde a personalidades da vida cultural, profesional, económica, laboral ou social, e, entre eles, a un membro designado por cada un dos sindicatos máis representativos no territorio da Comunidade Autónoma de Galicia.
O Consello Social da Universidade da Coruña comunícalle á Consellería de Educación, Ciencia, Universidades e Formación Profesional a designación de Josefina Martínez Bao como representante da Unión Xeral de Traballadoras e Traballadores de Galicia no dito consello, en substitución de Mª José Calvo Orgeira.
De acordo co establecido no artigo 78 da citada Lei 6/2013, do 13 de xuño, xúntase declaración xurada de compatibilidade do novo membro.
A condición de persoa membro do Consello Social adquírese unha vez cumpridos os requisitos de designación, nomeamento e publicación no Diario Oficial de Galicia, e produce efectos a partir desa data.
O artigo 77.4 da Lei 6/2013, do 13 de xuño, establece que os acordos de designación de membros do Consello Social lle serán comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo único
Nomear a Josefina Martínez Bao representante da Unión Xeral de Traballadoras e Traballadores de Galicia no Consello Social da Universidade da Coruña, en substitución de Mª José Calvo Orgeira.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 5 de novembro de 2025
RESOLUCIÓN do 7 de novembro de 2025 pola que se lles dá publicidade aos convenios subscritos no exercicio 2024.
Instituto Galego de Promoción Económica — III. Outras disposicións — 17/11/2025

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade deberá publicar no
Diario Oficial de Galicia
unha relación dos convenios subscritos.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Promoción Económica no exercicio 2024, a cal se anexa a esta resolución, e que se engade á relación publicada mediante Resolución do 13 de xuño de 2024 (DOG núm. 120, do 21 de xuño).
Santiago de Compostela, 7 de novembro de 2025
RESOLUCIÓN do 7 de novembro do 2025 pola que se dá publicidade das axudas concedidas ao abeiro da Resolución do 30 de decembro de 2024 pola que se establecen as bases reguladoras para a concesión, en réxime de concorrencia competitiva, dunha bolsa de formación en materia de promoción e defensa da competencia e procedeuse á súa convocatoria para o ano 2025 (código de procedemento CO400F).
Instituto Galego do Consumo e da Competencia — III. Outras disposicións — 17/11/2025

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
En consecuencia,
Ordenar a publicación no
Diario Oficial de Galicia
das bolsas de formación concedidas (anexo I) ao abeiro da Resolución do 30 de decembro de 2024, pola que se establecen as bases reguladoras para a concesión, en réxime de concorrencia competitiva, dunha bolsa de formación en materia de promoción e defensa da competencia e procedeuse á súa convocatoria para o ano 2025 (código de procedemento CO400F), mediante Resolución do 8 de maio de 2025 do director do Instituto Galego do Consumo e da Competencia.
Así mesmo, dáse publicidade á lista de persoas suplentes, por orde de prelación, para cubrir as vacantes que se poidan producir (anexo II).
Finalidade: concesión de axudas para o impulso da formación en materia de promoción e defensa da competencia.
Santiago de Compostela, 7 de novembro de 2025
RESOLUCIÓN do 7 de novembro de 2025 pola que se dá publicidade das axudas concedidas ao abeiro da Resolución do 30 de decembro de 2024 pola que se establecen as bases reguladoras para a concesión, en réxime de concorrencia competitiva, das bolsas de formación en materia de dereitos das persoas consumidoras e seguridade dos produtos e se procede á súa convocatoria para o ano 2025 (código de procedemento CO400E).
Instituto Galego do Consumo e da Competencia — III. Outras disposicións — 17/11/2025

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
En consecuencia,
Ordenar a publicación no Diario Oficial de Galicia das bolsas de formación concedidas (anexo I) ao abeiro da Resolución do 30 de decembro de 2024 pola que se establecen as bases reguladoras para a concesión, en réxime de concorrencia competitiva, das bolsas de formación en materia de dereitos das persoas consumidoras e seguridade dos produtos e se procede á súa convocatoria para o ano 2025 (código de procedemento CO400E), mediante diversas resolucións do director do Instituto Galego do Consumo e da Competencia.
Así mesmo, dáse publicidade á lista de persoas suplentes, por orde de prelación, para cubrir as vacantes que se poidan producir (anexo II) e lista de reserva xeral no caso de vacantes sen suplentes (anexo III).
Finalidade: concesión de axudas para o impulso da formación en materia de consumo.
Santiago de Compostela, 7 de novembro de 2025
RESOLUCIÓN do 7 de novembro de 2025, da Secretaría Xeral da Lingua, pola que se fixa a data de realización da proba en liña para a obtención do Certificado de lingua galega 4 (Celga 4) no ano 2025, que foi convocada mediante a Resolución do 8 de outubro de 2025 (código de procedemento PL500G).
Consellería de Cultura, Lingua e Xuventude — III. Outras disposicións — 13/11/2025

Mediante a Resolución do 8 de outubro de 2025, da Secretaría Xeral da Lingua, convocouse a proba en liña para a obtención do Certificado de lingua galega 4 (Celga 4) no ano 2025 (código de procedemento PL500G) (DOG núm. 200, do 16 de outubro). Segundo se recolle no seu punto 3, a proba terá lugar no cuarto trimestre de 2025, sempre que ningunha circunstancia excepcional o impida. Así mesmo, tamén se sinala que a data concreta da proba será debidamente publicada no
Diario Oficial de Galicia
, así como na páxina web da Secretaría Xeral da Lingua (https://www.lingua.gal).
De acordo con isto,
Fixar como data de realización da proba en liña para a obtención do Certificado de lingua galega 4 (Celga 4), convocada mediante a Resolución do 8 de outubro de 2025, o 5 de decembro de 2025.
A hora de comezo da proba será ás 9.00 horas. Para realizar a parte escrita, disporase dun máximo de tres horas e, para a parte oral, duns trinta minutos.
Conforme o punto 11.1 da convocatoria, con antelación suficiente á data da proba, a Secretaría Xeral da Lingua comunicaralles ás persoas seleccionadas as instrucións que deberán seguir para a súa realización.
Santiago de Compostela, 7 de novembro de 2025
CORRECCIÓN DE ERROS. Resolución do 24 de febreiro de 2025 pola que se ordena a publicación do Acordo do Consello da Xunta de Galicia, do 27 de decembro de 2024, polo que se aproba a relación de postos de traballo do Consorcio Galego de Servizos de Igualdade e Benestar.
Consellería de Facenda e Administración Pública — III. Outras disposicións — 19/11/2025

Advertidos erros na Resolución do 24 de febreiro de 2025 pola que se ordena a publicación do Acordo do Consello da Xunta de Galicia, do 27 de decembro de 2024, polo que se aproba a relación de postos de traballo do Consorcio Galego de Servizos de Igualdade e Benestar, publicada no
Diario Oficial de Galicia
núm. 44, do 5 de marzo, cómpre facer as oportunas correccións:
– Nos seguintes postos de traballo que se relacionan, na epígrafe observacións, é necesario engadir «XORNADA PARTIDA//HORARIO ESPECIAL»: